**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá s rozporom s

**Ministerstvom hospodárstva Slovenskej republiky**, ktoré

nesúhlasí s návrhom na úpravu znenia § 14 ods. 3 písm. e) a žiada ponechanie súčasného stavu pri získaní oprávnenia na overenie plnenia požiadaviek bezpečnosti technických zariadení po preverení splnenia podmienok Národným inšpektorátom práce;

**Konfederáciou odborových zväzov**, ktorá

V čl. I bode 21 v § 23 ods. 15 navrhuje doplniť slová „po overení znalosti štátneho jazyka“;

**Republikovou úniou zamestnávateľov**, ktorá

1. je toho názoru, že návrh zákona nie je dostatočne pripravený, zanalyzovaný a odkonzultovaný so širšou odbornou verejnosťou. Analýza dopadu na úroveň BOZP a podnikateľské prostredie je preto nedostatočná. Reálna je obava, že dôkladná analýza dopadu na podnikateľov by preukázala nie len významné zvýšenie nákladov súvisiacich s odškodňovaním pracovných úrazov, práceneschopnosťou resp. obmedzením výrobných procesov, ale v niektorých prípadoch možno aj zníženie štandardu úrovne BOZP;

2. navrhuje v čl. I bode 21 v § 23 ods. 2 doplniť nové písmeno d) v znení:

„d) bezpečnostný technik, ktorý má najmenej päťročnú nepretržitú odbornú prax.“;

3. navrhuje čl. I bode 21 v § 23 ods. 3 doplniť slová: „doklad o najmenej 5 ročnej nepretržitej praxi bezpečnostného technika vystavený subjektom, o ktorého odbornú prax získal, ak žiada o uznanie podľa § 23 písm. d)“;

4. zásadne nesúhlasí s úpravou v čl. I bode 21 v § 23 ods. 4, podľa ktorej členom skúšobnej komisie má byť inšpektor práce s odbornou praxou inšpektora práce najmenej tri roky. RÚZ navrhuje, aby člen skúšobnej komisie bol inšpektor práce s praxou min. 5 rokov;

5. žiada, aby neabsolvovanie aktualizačnej odbornej prípravy bezpečnostným technik nespôsobovalo stratu platnosti osvedčenia bezpečnostného technika

6. v nadväznosti na navrhované vypustenie § 24 o autorizovanom bezpečnostnom technikovi a povinnej praxe 2 roky na získanie osvedčenia autorizovaného technika sa obáva, že sa tým zníži kvalita výkonov bezpečnostných technikov, nakoľko nebudú mať dostatočnú prax a skúšky na Národnom inšpektoráte práce budú bez dostatočnej praxe o to ťažšie. Republiková únia zamestnávateľov má za to, že pôvodné znenie paragrafov bolo viac než dostačujúce;

7. navrhuje v § 6 ods. 1 písm. k) zákona č. 124/2006 Z. z. zrušiť, resp. zdobrovoľniť povinnosť písomne vypracovať koncepciu politiky BOZP;

8. navrhuje v § 16 ods. 11 zákona č. 124/2006 Z. z. vypustiť písmeno c);

9. navrhuje v prílohe č. 1a písm. h) zákona č. 124/2006 Z. z. vložiť nový text:

„h) viazača bremien; nevzťahuje sa na obsluhovateľov, ktorých viazanie nie je hlavnou pracovnou náplňou a je prevádzané iba na ich pracovisku.“.

Poznámka pod čiarou: STN 27 0143